தேவியின் பெயர் - உடல் பகுதி - பைரவர் - இருப்பிடம் என்ற வரிசையில் தரப்பட்டுள்ளது. மேலும் அந்தந்த பீடங்களுக்கு செல்வதற்கான வழித்தடங்களும் தரப்பட்டுள்ளன.  
1. ஹிங்குளா / சர்ச்சிகா / கோத்தரி / மஹாலக்ஷ்மி - ப்ரம்மராந்தரம் (தலையின் ஒரு பகுதி அல்லது உச்சந்தலைப் பகுதி) அல்லது சகஸ்ராரம் (செந்தூரம் வைக்கும் நெற்றிப் பகுதி) - பீமலோசன பைரவர் அல்லது சிவபாரி பைரவர் - பாகிஸ்தான்  
பாகிஸ்தான் – பலூசிஸ்தான் – லாஸ் பெலா (las bela) அருகில் – ஹிங்கோல் ஆற்றங்கரை – ஹிங்குளாஜ் மலைக்குகை - ஹிங்குலாஜ் மாதா சக்தி பீடக் கோவில்
**அட்டைவணை வடிவில் 3.1**  
| ஹிங்குளா / சர்ச்சிகா / கோத்தரி / மஹாலக்ஷ்மி | ப்ரம்மராந்தரம் (தலையின் ஒரு பகுதி அல்லது உச்சந்தலைப் பகுதி) அல்லது சகஸ்ராரம் (செந்தூரம் வைக்கும் நெற்றிப் பகுதி) | பீமலோசன பைரவர் அல்லது சிவபாரி பைரவர் | பாகிஸ்தான் – பலூசிஸ்தான் – லாஸ் பெலா (las bela) அருகில் – ஹிங்கோல் ஆற்றங்கரை – ஹிங்குளாஜ் மலைக்குகை | } |
| --- | --- | --- | --- | --- |  
- புகழ்பெற்ற ஹிங்குளாஜ் யாத்திரை கராச்சி (260 கி.மீ) இருந்து தொடங்குகிறது. கராச்சி – குவெட்டா (quetta) சாலையில் 120 கி.மீ சென்று ஜீரோ பாய்ண்ட் என்ற இடத்தை அடைந்து மேற்கு நோக்கி லியாரி (lyari) டவுன் வழியாகச் சென்று பௌஜி கேம்ப் (fauji camp) பகுதியை அடைய வேண்டும். இந்தப் பயணத்தின் கடைசி ஸ்டாப் “அஸப்புரா” சரை (asha pura sarai) என்பதாகும்.
- ஹிங்குளாஜ் யாத்திரை கடினமான பயணமாகும். அகோர் மற்றும் கூங்கி (goongi) என்ற இரு ஆறுகளைக் கடந்து செல்ல வேண்டும்.
- இந்த அகோர் ப்ரிட்ஜ் பாலத்திலிருந்து கோவில் 15 கி.மீ தொலைவிலுள்ளது. இந்த அகோர் பாலம் வரை செல்ல கராச்சியில் இருந்து தனியார் வாகனங்கள் உள்ளன. மேலும் கராச்சியின் (Inter-City Bus Terminal, Baldia Town, Karachi) பால்டியா டவுனில் உள்ள இண்டர் சிட்டி பஸ் டெர்மினலில் இருந்து அரசுப் பேருந்துகளும் உள்ளன.
- இந்த அகோர் ஆறு வரை செல்ல சிறந்த வழி தற்போது அரபிக்கடலை ஒட்டிப் போடப்பட்டுள்ள கோஸ்டல் ஹைவே ஆகும். கராச்சியிலிருந்து இந்த ரோட்டில் சென்றால் 2.5 அல்லது 3 மணி நேரத்தில் அகோர் ஆற்றை அடையலாம்.
- பிறகு அகோரிலிருந்து நடந்தே கோவிலை அடையலாம். அல்லது அகோர் கிராமத்திலிருந்து இருசக்கர வாகன வசதி உண்டு.
- ஹிங்குளாஜ் தெற்கு பலூசிஸ்தானில் கவாடருக்கு (gawadar) வடகிழக்கே சில மணி நேரப் பயணத்தொலைவில் உள்ளது.  
இந்த பீடத்திற்கான கோவில்களாகக் கருதப்படும் இடங்கள்:  
1. ஹிங்குலாஜ் மாதா சக்தி பீடக் கோவில்  
2. சர்க்கரரா / சர்க்கரா / மஹா லக்ஷ்மி / அம்பாபாய் / கரவீர் நிவாசினி – முக்கண்கள் - க்ரோதீஷ பைரவர் - மஹாராஷ்ட்ரா அல்லது பாகிஸ்தான் அல்லது ஹிமாச்சலப் பிரதேசம்  
மஹாராஷ்ட்ரா – கோலாப்பூர் மஹாலக்ஷ்மி சக்தி பீடக் கோவில்
**அட்டைவணை வடிவில் 3.2**  
| சர்க்கரரா / சர்க்கரா / மஹா லக்ஷ்மி / அம்பாபாய் / கரவீர் நிவாசினி | முக்கண்கள் | க்ரோதீஷ பைரவர் | மஹாராஷ்ட்ரா அல்லது பாகிஸ்தான் அல்லது ஹிமாச்சலப் பிரதேசம் | } |
| --- | --- | --- | --- | --- |
- ஸ்ரீ கரவீர்பூர் நிவாஸினி மஹாலக்ஷ்மி மந்திர் என்ற பெயரால் அழைக்கப்படும் தேவியின் திருத்தலம் மத்தியப் பேருந்து நிலையத்திலிருந்தும் ரயில் நிலையத்திலிருந்தும் 5 கி.மீ தொலைவில் உள்ளது.
- சிலர் சிவஹர்கரை (கரவிபூர்) என்ற நகரில் இக்கோவில் இருப்பதாகக் கூறுகின்றனர். அருகில் பார்க்கை (parkai) என்ற ரயில் நிலையம் அமைந்துள்ளது. சிவன் இங்கு ராகி வடிவில் புகழ்பெற்ற மூர்த்தியாக உள்ளார். இந்த பார்க்கை ரயில் நிலையம் கராச்சிக்கு மிக அருகில் அமைந்துள்ளது. இது பாகிஸ்தானின் சிந்து மாநிலத்தில் லாஸ்பெல்லா மாவட்டத்தில் பார்க்கை பகுதியில் உள்ளது. குஜராத்திலிருந்து கடல் வழியாக படகில் கூட செல்லலாம். இக்கோவில் காமாக்யா தேவி கோவிலென்றும் மஹிசமர்த்தினி கோவிலென்றும் துர்கா மந்திர் என்றும் நானி மந்திர் என்றும் கரவிப்பூர் தேவி மந்திர் என்றும் பலவாறாக அழைக்கப்படுகிறது. பழைமையான இக்கோவில் அரபிக்கடலைப் பார்த்தவாறு அமைந்துள்ளது. சிவராத்திரியும் நவராத்திரியும் இங்கு விஷேசமான பண்டிகைகளாகும். ஏப்ரல் மாதத்தில் இங்கு நான்கு நாட்களுக்கு பக்தர்களால் தீர்த்த யாத்திரை மேற்கொள்ளப்படுகிறது.
- சிலர் ஹிமாச்சலப் பிரதேசத்தின் பிலாஸ்பூரில் உள்ள நைனா தேவி கோவிலை இதற்கான சக்தி பீடமாகக் கூறுகின்றனர்.  
இந்த பீடத்திற்கான கோவில்களாகக் கருதப்படும் இடங்கள்:  
1. கோலாப்பூர் மஹாலக்ஷ்மி சக்தி பீடக் கோவில்
1. சிவஹர்கரை மஹிசமர்த்தினி சக்தி பீடக் கோவில்
1. நைனா (நயனா) தேவி சக்தி பீடக் கோவில்  
3. சுகந்தா / சுனந்தா - மூக்கு அல்லது நாசி - த்ரையம்பக பைரவர் - வங்க தேசம்  
வங்க தேசம் – பரிசல் மாவட்டம் (barisal) – கௌர்நடிதனா (gournadi thana) – உத்தர் சிகர்பூர் கிராமம் (uttar shikarpur)
**அட்டைவணை வடிவில் 3.3**  
| சுகந்தா / சுனந்தா | மூக்கு அல்லது நாசி | த்ரையம்பக பைரவர் | வங்க தேசம் – பரிசல் மாவட்டம் (barisal) – கௌர்நடிதனா (gournadi thana) – உத்தர் சிகர்பூர் கிராமம் (uttar shikarpur) | } |
| --- | --- | --- | --- | --- |
- இங்கு செல்ல நிறைய பஸ்கள் உள்ளன. டாக்கா (dhaka) நகரிலிருந்து பரிசல் (barisal) செல்ல படகு சவாரி நல்லது. உத்தர் சிகர்பூர் (அல்லது சிவஹ்ரி கர்பூர் – shivahri karpur) கிராமமானது பரிசல் நகரிலிருந்து 20 கி.மீ தொலைவில் சுனந்தா / சொந்தா (sunanda / sonda) நதிக்கரையிலுள்ளது.
- தேவியை அப்பகுதி மக்கள் உக்ர தாரா மா என்று அழைக்கின்றனர்.
- இந்த சுனந்தா தேவியின் பைரவர் த்ரையம்பக் என்ற பெயரில் ஜலகட்டி (jhalakati) ரயில் நிலையம் அருகில் போனபாலியா (ponabalia) என்ற இடத்தில் உள்ளார். சிவராத்திரி விழா இங்கு சிறப்பு.  
இந்த பீடத்திற்கான கோவில்களாகக் கருதப்படும் இடங்கள்:  
1. உத்தர் சிகர்பூர் உக்ர தாரா மாதா சக்தி பீடக் கோவில்  
4. காஷ்மீரா / மஹாமாயா - தொண்டை அல்லது மேல் கழுத்து அல்லது கழுத்து - த்ரைசந்த்யேஸ்வர பைரவர் - ஜம்மு காஷ்மீர்  
ஜம்மு காஷ்மீர் மாநிலம் – அனந்த் நாக் (anantnag) மாவட்டம் – பகல்கம் (pahalgam) அருகில் – அமர்நாத் சக்தி பீடக் கோவில்
**அட்டைவணை வடிவில் 3.4**  
| காஷ்மீரா / மஹாமாயா | தொண்டை அல்லது மேல் கழுத்து அல்லது கழுத்து | த்ரைசந்த்யேஸ்வர பைரவர் | ஜம்மு காஷ்மீர் மாநிலம் – அனந்த் நாக் (anantnag) மாவட்டம் – பகல்கம் (pahalgam) | } |
| --- | --- | --- | --- | --- |
- புகழ்பெற்ற அமர்நாத் யாத்திரை ஜூலை / ஆகஸ்ட் மாதங்களில் நடக்கிறது. சிவலிங்கம் மட்டுமே உள்ளது. இதையே சக்தியாகவும் நினைத்து வழிபடுகிறார்கள். டெல்லி அல்லது ஸ்ரீநகரிலிருந்து செல்லும் யாத்திரைக் குழுவுடன் சேர்ந்து கொள்ளலாம். ஹெலிகாப்டர் வசதியும் உள்ளது. ஸ்ரீநகரிலிருந்து பகல்கம் வழியாக பஸ்ஸில் 94 கி.மீ சென்று சந்தன்வாரியில் இருந்து 16 கி.மீ நடக்க வேண்டும்.
- சிலர் மஹாமாயா கோவிலை சக்தி பீடமென்று கூறுகின்றனர். இது ஜம்முவில் இருந்து 5 கி.மீ தொலைவில் பைபாஸ் ரோட்டில் தாவி (tawi) நதிக்கரையில் பஹூ (bahu fort) கோட்டைக்குப் பின்புறத்தில் உள்ளது. இந்த மஹாமாயா கோவில் பேவ் வாளி மாதா சக்தி பீடக் கோவில் என்றும் அழைக்கப்படுகிறது.
- சிலர் ஜம்மு காஷ்மீர் மாநிலம் ஸ்ரீ நகரிலிருந்து 22 கி.மீ தொலைவில் உள்ள புனித கந்தர்வல் (gandharval) நகரத்தின் மா கீர் பவானி அல்லது மா க்ஷீர் பவானி கோவிலை இதற்கான சக்தி பீடமாகக் கருதுகின்றனர். இந்தத் தேவிக்கு க்ஷீர் பவானி யோகமயா என்றும் lபெயருண்டு.
- சிலர் காஷ்மீர் வைஷ்ணோ தேவி சக்தி பீடக் கோவில் சக்தி பீடமென்பர்.  
இந்த பீடத்திற்கான கோவில்களாகக் கருதப்படும் இடங்கள்:  
1. அமர்நாத் சக்தி பீடக் கோவில்
1. பேவ் வாளி மாதா சக்தி பீடக் கோவில்
1. காஷ்மீர் மா க்ஷீர் பவானி சக்தி பீடக் கோவில்
1. காஷ்மீர் வைஷ்ணோ தேவி சக்தி பீடக் கோவில்  
5. ஜ்வாலாமுகீ / ஜ்வாலாஜீ / சித்திதா / அம்பிகா – நாக்கு - உன்மத்த பைரவர் / வடுகேஸ்வர பைரவர் - ஹிமாச்சலப் பிரதேசம்  
ஹிமாச்சலப் பிரதேசம் – கங்ரா மாவட்டம் – ஜ்வாலாமுகீ தேவி சக்தி பீடக் கோவில்
**அட்டைவணை வடிவில் 3.5**  
| ஜ்வாலாமுகீ / ஜ்வாலாஜீ / சித்திதா / அம்பிகா | நாக்கு | உன்மத்த பைரவர் / வடுகேஸ்வர பைர | ஹிமாச்சலப் பிரதேசம் – கங்ரா மாவட்டம் | } |
| --- | --- | --- | --- | --- |
- புகழ்பெற்ற வழிபாட்டுத் தலமாகிய ஜ்வாலாமுகீ தர்மசாலாவில் இருந்து 60 கி.மீ தொலைவிலுள்ளது. கங்ரா பள்ளத்தாக்கிலிருந்து 30 கி.மீ தெற்கிலுள்ளது. சிவாலிக் மலையடிவாரத்திலுள்ளது.
- தர்மசாலா செல்வதற்கு டேராடூன், மணாலி, டெல்லி போன்ற இடங்களிலிருந்து தனியார் பேருந்துகள் உள்ளன.  
இந்த பீடத்திற்கான கோவில்களாகக் கருதப்படும் இடங்கள்:  
1. ஜ்வாலாமுகீ தேவி சக்தி பீடக் கோவில்  
6. திரிபுர மாலினி / திரிபுர நிவாஸினி - இடது மார்பு - பிஷானா பைரவர் / பூதேஸ் பைரவர் - பஞ்சாப் அல்லது குஜராத்  
பஞ்சாப் – ஜலந்தர்
**அட்டைவணை வடிவில் 3.6**  
| திரிபுர மாலினி / திரிபுர நிவாஸினி | இடது மார்பு | பிஷானா பைரவர் / பூதேஸ் பைரவர் | பஞ்சாப் அல்லது குஜராத் | } |
| --- | --- | --- | --- | --- |
- தேவி தலாப் மந்திர் (devi talab mandir) என்பது ஜலந்தர் நகரின் சித் சக்தி பீடம். இது ரயில் நிலையத்திலிருந்து 1 கி.மீ தொலைவில் நகரின் மையத்திலுள்ளது. இது ஜலந்தர் கண்டோன்மெண்ட் (cantonment – ராணுவ முகாம்) ஸ்டேசன் அருகிலுள்ளது.
- அம்பாள் இங்கு துர்கா / சிரைன்வலி என்று அழைக்கப்படுகிறாள். இதே கோவில் வளாகத்தில் பழைமையான மா காளி கோவில் உள்ளது. ஆனால் இது சக்தி பீடமல்ல.